ایستانبول هاوا لیمانی آوروپا یوک داشیما‌لاری اوزره بیرینجی اولوب.
بونونلا باغلی تورکیه-نین نقلیات و آلت یاپی ناظیری عبدالقادیر اورال‌اوغلو اؤز رسمی توییتر حسابیندا پای‌لاشیم ائدیب.
"ایستانبول هاوا لیمانی ایلین ایلک یاری‌سیندا آوروپانین ان یاخشی یوک داشیما‌لارینا صاحیب ایلک 10 هاوا لیمانی آراسیندا بیرینجی اولوب"،- دئیه ناظیر بیلدیریب.
بوندان علاوه عبدالقادیر اورال‌اوغلونون پای‌لاشیمیندا ایستانبول هاوا لیمانیندان سونرا ایلک دؤرد یئری بؤلوشن هاوا لیمان‌لاری‌نین آدلاری دا یئر آلیب.
بونا گؤره، ایلک 5 هاوا لیمانی آشاغی‌داکی‌لاردیر:
1- ایستانبول هاوا لیمانی
2-  میلان - MXP
3- لایپزیگ -هاله
4-  مادرید
5-  کلن - بن
